40 Concurs literari de l’Institut | Ins Francesc Macià\n40 Concurs literari de l’Institut\nUn cop més tenim el concurs literari. Arribem als quaranta anys. Tots els alumnes, de tots els grups, han de presentar el seu treball, que tindrà nota i valoració. Cal seguir les bases de més avall, recordant que han d’estar ben fets, en català, i lliurats abans de Setmana Santa (quan el docent ho indiqui). Els millors tindran premi, que lliurarem en la festa acadèmica del 23 d’abril. Aquests dies de confinament poden servir perfectament per treballar-hi.\nEls treballs han d’estar escrits en català, de tema lliure, i han de ser originals.\n· Narrativa i poesia : S’han de presentar escrits amb ordinador, amb cos de lletra gran (14), i espai interlineal (2 = doble espai), amb lletra molt clara (arial, times, o similar). Extensió mínima: dues pàgines senceres; màxima: quatre.\n· Còmic i auca: Els treballs s’han de presentar fets a mà i amb el títol ben visible. Aquests no tenen límit d’extensió.\n· Categories: Els treballs es jutjaran en tres categories: A (Batxillerat), B (3r i 4t d’ESO) i C (1r i 2n d’ESO).\n· Presentació: Els alumnes han de presentar els treballs al seu docent de llengua catalana i literatura.\n· Data límit de presentació: dimecres 1 d’abril (si el docent no els demana abans).\n· Premis : Es donen 6 premis; dos per cada categoria (als treballs de narrativa i poesia), i un per cada categoria de còmic i auca. A més, hi ha el premi extraordinari donat per la família de l’enyorat professor Jordi-Carles Burillo, a la millor obra.\nEl jurat, format per docents del seminari de llengua catalana i literatura, podrà concedir els accèssits que cregui oportuns. En cas que els treballs no tinguin la qualitat adequada, qualsevol dels premis es podrà declarar desert.\nEls premis es repartiran durant la festa acadèmica de Sant Jordi, que celebrarem el dijous 23 d’abril de 2020 a la sala d’actes de l’Institut. La llista dels treballs guanyadors s’anunciarà a la web. Els guanyadors han de recollir personalment el premi, si no tenen classe.\nQualsevol aspecte no previst en aquestes bases el resoldrà el Jurat.\nGeneral, Portada concurs literari, literatura, Llengua Catalana, Sant Jordi 0


Jet2.com no volarà a Reus aquest estiu | Diari La República Checa\nJet2.com ha descartat operar a Reus aquest estiu mentre que ha endarrerit la seva activitat a l’Aeroport del Prat fins a finals d’agost a conseqüència del coronavirus. La baixa demanda per volar a Catalunya s’apunta com una de les causes que ha portat la companyia a cancel·lar l’activitat a Girona i Reus, on no volarà, de moment, fins a la temporada d’estiu del 2021.\nLa companyia no volarà a l’aeroport de Reus\nEn una nota, la companyia explica que està “reajustant” la seva operativa per a l’estiu i que s’ha hagut de “prendre la difícil decisió” de suspendre l’oferta de vols i paquets de vacances a Girona i Reus per aquests mesos. L’anunci de la suspensió de l’activitat coincideix en el temps amb el rebrot de Lleida, del qual els mitjans de comunicació britànics se n’han fet ressò.\nDes de Reus, Jet2.com ofereix vols a partir del 2021, mentre que des de Barcelona el primer trajecte que està disponible és amb Manchester i Leeds a partir del 27 i el 28 d’agost d’aquest any, respectivament. Les altres dues destinacions des del Prat, a Glasgow i Birmingham, no estan previstes fins al 25 i 26 d’octubre, respectivament.\nDurant l’any passat, l’aerolínia va traslladar 172.363 passatgers a l’aeroport del Prat, 241.238 des de l’aeroport de Reus i 162.581 a l’aeroport de Girona. Pel que fa a tots els aeroports de la xarxa d’Aena, Jet2.com va transportar poc més de 8 milions de passatgers, segons dades oficials de l’ens gestor d’infraestructures aèries.\nEn el comunicat, la companyia garanteix als seus socis de les comarques de Tarragona i Girona que tornaran “més forts que mai” a l’estiu del 2021. Per als serveis ja contractats, Jet2.com oferirà diverses opcions, entre les quals un crèdit per a futures reserves, un reemborsament en efectiu o la possibilitat de reservar de nou sense cost addicional en cas que el vol estigui cancel·lat.\nprevious👧 Suspenen el Casal de l'Escola Saavedra per un possible contagi\nnextCINDY LÓPEZ: Escucha activa!!!


guerra | Terra, aigua i racons\nCal Rogent o cal Torralbes de Collbató\n4 gener, 2022 3 Desembre, 2021 / Rasola\t/ Deixa un comentari\nCal Rogent esta situat en el carrer d’Amadeu Vives, 11 de Collbató.\nL’any 1496 Pere Tria confessava una casa, amb celler, premsa de vi i hostal, que havia estat de Guillem Ramon.\nDesprés la casa i les terres van passar als seus descendents: Joan Tria (1611), Salvador i Margarida Matalonga (1726) i a la dona d’Elies Rogent (1858).\nVa ser cremada pels francesos el 1812.\nLa dona d’Elies Rogent (Joaquima Pedrosa i Vacarisses, germana de la muller de Pau Bertran) va rebre com a dot unes masoveries que la família tenia a Collbató, conegudes com cal Torralbes, i que estaven en molt mal estat com a conseqüència de la guerra del Francès. Rogent va reorganitzar aquests espais per tal de construir la casa i habilitar un pati al darrere.\nTambé hi portà les peces de les col·leccions que hi ha a la casa: rajoles, llibres, gravats, mobles, retrats fets per Claudi Lorenzale, etc.\nDurant la guerra Civil fou declarada Museu del Poble i salvada així del saqueig.\nCal Rogent és una casa de planta rectangular i entre mitgeres. Té un pati al darrere i la teulada a dues aigües. A la planta baixa, i a banda i banda de l’entrada, hi havia hagut la masoveria i les antigues dependències agrícoles; a la planta residencial, una gran sala, els dormitoris i el menjador; i a les golfes, la biblioteca i les col·leccions.\nLa façana, que mira al sud, té el portal de pedra amb un arc rebaixat, un balcó central i un finestral al damunt; i finestres a ambdós cantons. També hi ha reixes de ferro forjat; ràfec i tortugada ceràmica.\nLa façana està decorada amb esgrafiats que, entre d’altres motius, inclouen un rellotge de sol de forma ovalada que té les línies horàries molt esborrades. A l’interior hi ha alguns arcs gòtics que aguanten les dependències superiors.\nBelchite (Saragossa) i la seva gran batalla en la Guerra Civil espanyola\n7 Novembre, 2020 15 Octubre, 2020 / Rasola\t/ 1 comentari\nEl poble de Belchite (antigament en català, Belgit) és un municipi de la província de Saragossa. Hi transcorre el riu Aguasvivas.\nAl camp s’hi troben cultius d’oliveres, cereals, ametllers i horta. El cultiu de l’olivera i el seu refinament produeix un oli verge extra amb Denominació d’origen Bajo Aragón.\nHi ha conreus porcins, avícoles, ovins i bovins. El poble compta amb fàbriques de cablejat i injecció de plàstics per automòbils. L’explotació de calcàries proveeix la producció de carbonat de calci d’extremada puresa i blancor.\nLa batalla de Belchite va ser una batalla de la Guerra Civil Espanyola que va tenir lloc a Belchite (Saragossa) entre el 24 d’agost i el 6 de setembre de 1937 en el marc de l’ofensiva de l’Exèrcit Popular de la República sobre Saragossa.\nLa conquesta d’aquesta localitat va mobilitzar un gran nombre d’homes i mitjans militars de l’Exèrcit Popular que haurien pogut ser utilitzats en l’avanç cap a la capital aragonesa, principal objectiu de l’operació.\nLes forces republicanes, compostes per 80.000 soldats d’infanteria (incloent el V Cos de l’Exèrcit Popular, les XI i XV Brigades Internacionals), 105 tancs, i 90 avions, entre Polikarpov I-16 (mosques) i Polikarpov I-15 (xatos) es van aturar a combatre la bossa de Belchite, formada per uns 7.000 soldats d’infanteria franquista fortament atrinxerats en els principals edificis del poble, que va caure finalment el 27 de setembre del 1937. Això no obstant, van donar prou temps als revoltats per a dur reforços a Saragossa, i aquests van aconseguir aturar l’ofensiva.\nDe Turismo de Aragon, podem llegir :\n“Sorprendentemente, muchas de las ruinas del Pueblo Viejo de Belchite todavía conservan la grandeza del pasado, como las de la iglesia de San Martín de Tours, la torre del Reloj o los arcos de la Villa y de San Roque.\nSi te gusta la naturaleza, no puedes perderte dos zonas protegidas cercanas a Belchite: el Refugio de Fauna Silvestre de La Lomaza y la Reserva Ornitológica El Planerón. Hasta el Planerón podrás llegar a través de una ruta en bicicleta que arranca en el pueblo y con la que conocerás un poco más los hermosos parajes esteparios que rodean la localidad.”\nUs passo més imatges :\nRecull de dades : Viquipèdia , Turismo de Aragón\nA partir d’avui i cada diumenge us presentaré dos articles\nDefiniríem un Búnquer, com una obra d’enginyeria militar feta de formigó armat amb una funció defensiva.\nAbans de la utilització del formigó com a matèria principal, es parlava de casamates.\nN’hi ha de diverses tipus: construccions petites de les quals es podia protegir instal·lacions estratègiques com ports, cruïlles, estacions de tren, fins i tot llargues infraestructures quasi ciutats subterrànies que havien de protegir un estat major d’un país durant atacs de llarga durada.\nA Catalunya destaquen els centenars de búnquers repartits en 96 nuclis de resistència en trobem repartits pel Pirineu, del Cap de Creus, la Vall d’Aran,\ni el litoral Mediterrani, que entre 1944 i 1955 va construir l’exèrcit espanyol a fi de combatre una eventual invasió aliada o del maquis, que pogués enderrocar la dictadura del General Franco.\nTambé, llegim en una Web del l’Ajuntament de Premia de Mar :\n“ Durant la Guerra Civil Espanyola (1936-1939) la defensa republicana de Premià de Mar va construir a la platja quatre fermes fortificacions de formigó per vigilar i plantar cara a les amenaces i atacs aeris i marítims de les tropes feixistes.\nCorria l’any 1937 que es van edificar dos búnquers a llevant de la vila i dos més a ponent, a la Descàrrega. Actualment només es veuen aquests darrers, de planta trapezoidal i enllaçats, els quals protegien la torre del canvi d’agulles del ferrocarril. Estaven situats a banda i banda d’aquesta torre i adossats al mur que feia de talús de contenció de la via del tren. L’entrada als búnquers es feia per la part superior. A la part inferior hi havia les espitlleres des d’on hom disparava contra l’enemic.”\nActualment , la pràctica totalitat de Búnquers existents el Catalunya, es troben tapiades les entrades i sols es poden veure des de l’exterior; hi ha algun que es visitable per dintre com a reclam turístic o de la Memòria d’on està ubicat.\nRecull de dades : Viquipèdia, Ajuntament de Premià de Mar i altres\nAdaptació al Text i Fotografies : Ramon Solé i Wiquipèdia


El conseller Puig anuncia l'aprovació d'un Codi de bones pràctiques per a la seguretat privada - Sala de premsa. Generalitat de Catalunya\nEl conseller Puig anuncia l'aprovació d'un Codi de bones pràctiques per a la seguretat privada\nquery_builder 13 març 2012 12:11\nPuig afirma que "la seva adhesió voluntària atorgarà un cert prestigi a totes les empreses que s'hi subscriguin voluntàriament i ajudarà al sector a millorar el seu prestigi i formació".\nEl conseller ha fet aquestes declaracions en la inauguració d'unes jornades sobre seguretat privada a l'Institut de Seguretat Pública de Catalunya (ISPC)\nEl conseller d’Interior, Felip Puig, ha anunciat avui l’aprovació d’un Codi de bones pràctiques pels serveis de seguretat privada. Puig ha fet aquest anunci a la inauguració de la Jornada sobre la condició d'agent de l'autoritat del personal de seguretat privada, que ha tingut lloc a l’Institut de Seguretat Pública de Catalunya (ISPC), a Mollet del Vallès, i en la què participen més de 250 especialistes de la seguretat.\nEl conseller Puig ha explicat que aquest codi contribuirà a fer que Catalunya compti amb uns serveis de seguretat privada de qualitat, i que "les empreses i proveïdors que s’hi adhereixen han d'adquirir un seguit de compromisos que no només els permetrà ser més productius, tendir més a l'excel·lència organitzativa i corporativa sinó que a més, milloraran els serveis que ofereixen i tot això transcendirà a tot el sistema de seguretat de Catalunya". Segons el conseller, "la seva adhesió voluntària atorgarà un cert prestigi a totes les empreses que s'hi subscriguin voluntàriament i ajudarà al sector a millorar el seu prestigi i formació".\nEl Codi de bones pràctiques farà especial incidència en el tema de les polítiques de contractació dels treballadors, en promoure la qualificació professional del personal contractat i en vetllar per l’adequació dels perfils professionals a les necessitats dels serveis requerits. Així doncs, les empreses hauran de donar la formació i instruccions oportunes als seus treballadors, i garantir la realització de formació específica en centres homologats, ajustant, en la mesura del possible, la formació als serveis que realitza el seu personal operatiu.\nEn aquest sentit, Puig ha insistit en la importància que les empreses especialitzades en seguretat privada es comprometin a formar els seus professionals i a treballar amb transparència i complicitat amb l'administració per a una millor compenetració i coordinació". "La vigilància privada si està ben formada i té bons professionals, i si les empreses estan cada vegada més compromeses amb l'excel·lència poden col·laborar en alguns àmbits en els quals per ajudar a construir un sistema de seguretat més ampli i de major confiança", ha reiterat el conseller.\nEl titular d'Interior ha afirmat que "la seguretat privada no té un paper subsidiari sinó complementari al de la policia" i, en aquesta línia, ha explicat que "ens plantegem que facin determinades tasques, aquelles que no requereixen les funcions policials". "No em plantejo el trasllat de presos, però sí la vigilància perimetral de les presons o les comissaries de policia, esdeveniments esportius i tasques de suport a controls de trànsit, com es fa ja en eixos comercials o el transport públic", ha dit Puig mentre ha sentenciat que hi ha funcions policials que són "indelegables".\nAltres punts rellevants del codi de bones pràctiques són el compromís de vetllar per la dignificació del sector de la seguretat privada, i perquè les seves activitats es desenvolupin d’acord amb els principis de bon govern, responsabilitat social i qualitat.\nA més a més, el codi insta a assessorar al client de forma explícita, certa i suficient sobre les prestacions, característiques, possibilitats i cost del producte o servei que es presta, promoure mecanismes per afavorir la conciliació de la vida familiar i laboral del seu personal, i impulsar un tracte digne respectuós i no discriminatori vers la ciutadania.\nEstà previst que el Codi de bones pràctiques s'aprovi demà en el Consell de Coordinació de la Seguretat Privada.


Col·lapse | Marc Rude\n← Mascles contra el patriarcat\nL’amic de Mas →\nL’anomenada “Llei Mordassa” és alguna cosa més que el clàssic producte de la mentalitat franquista del Partit Popular. No es tracta d’un petit retoc a la maquinària de l’opressió, ni del silenciament puntual d’algunes veus que molesten perquè el corró ens amassi encara millor. El diagnòstic és molt més interessant. L’Estat espanyol, almenys sota la forma en el qual el coneixem, s’enfonsa a marxes forçades. La crisi i el subsegüent abandó de la socialdemocràcia l’han col·lapsat definitivament: en perdre la seva sectorial proveïdora, ha quedat despullat davant de tothom.\nQualsevol ha pogut veure l’Estat retratat com el que realment és, una estructura corrupta i malintencionada, destinada a perpetuar el domini dels rics i poderosos sobre el poble, defensar l’explotació i el privilegi a cops de pal i governar, sense cap mena de permís, les nostres vides, basant-se en papers empolsegats i recordatoris de conquestes pretèrites. Com deia el sociòleg Loïc Wacquant, quan el poder estatal deixa de subjectar-nos la mà esquerra, la dels serveis públics i la garantia de drets, ens haurà d’escanyar amb la mà dreta, la de la repressió.\nEl Règim ja no enganya ningú i la gent n’espera la caiguda, amb una actitud més o menys activa. Els jerarques veuen tremolar els seus escriptoris. Acorralats, entre l’espasa i la paret, els mandataris del búnquer es defensen desesperadament, des de la seva posició cada cop més precària. Es defensen, evidentment, amb la violència, doncs, sense la bossa de diners per repartir, el monopoli de la força és l’única eina que els queda per intentar salvar-se la còlera popular, que passa del mer descontent a una voluntat clara d’acabar d’una vegada per totes amb els seus responsables.\nEn resum, el recurs d’última hora a l’estratègia de les bufetades i les presons plenes és propi d’un sistema que es precipita a la fallida. La repressió arriba a cotes tan exagerades que el poder acaba de perdre, així, qualsevol mena de legitimitat interna i mundial: és una violència pública grotesca, tan matussera que en lloc de refrenar-la, encara accelera més la caiguda dels qui l’empren, doncs, en comptes d’acabar amb la protesta, sol multiplicar-la més i més fins a la saturació del sistema repressiu.\nTrobem un antecedent clar amb el col·lapse del franquisme. La història es repeteix amb una exactitud increïble. Crisi econòmica, el cabdill gallec agonitza, una generació jove que té clar que el règim pot ser i tard o d’hora serà enderrocat. En aquest context, La Llei Mordassa seria una espècie de Procés de Burgos 2.0. Encara no se sap qui serà el nou Carrero, però el nou Borbó és igual de babau que l’anterior. Felipe González ara s’ha deixat cua.\nEls últims espetecs del segon franquisme, materialitzats en aquesta llei d’excepció al més pur estil Fraga Iribarne, tornaran a causar víctimes i dolor. Amb l’Operación Pandora n’hem vist un exemple paradigmàtic. Però hem de pensar més enllà de les últimes revifalles d’una espelma -o més ben dit, una estaca- que ja s’apaga. El problema que hem de posar sobre la taula, abans que torni a ser massa tard, és el fet que, contra “Francoy”, hi està tothom, però les propostes que es barallen a l’hora de substituïr-lo són radicalment diferents i, en molts casos, comportaran una nova operació de maquillatge, que podria deixar-ho tot lligat i ben lligat per quaranta anys més.\nEn la meva opinió, els dos principals perills són els mateixos de sempre, un socialisme autoritari populista madrileny sense socialisme i amb doble ració d’autoritarisme i un domini liberal-burgès barceloní basat en la manipulació de masses a través d’una reconstrucció artificiosa i interessada de la cultura catalana que, al segle XXI, té com a objectiu instaurar un govern de coalició entre La Caixa, TV3, el Barça i la Brimo.\nLa previsió és que plouran pals i que ens els tornarem a endur nosaltres, rupturistes; posteriorment, els diversos corrents reformistes pactaran amb la vella guàrdia un nou repartiment del pastís, llançaran quatre monedes i uns quants discursos per despistar i tot seguirà igual. Podem decidir no permetre-ho. Recordem: Felipe González, senyor X, terrorista d’Estat; Jordi Pujol, molt honorable lladregot. I també rememorem aquella època de les universitats subversives, l’organització autònoma obrera i l’acció directa desacomplexada. La recepta és la mateixa que llavors: no deixar que ens governi la por, evitar els càntics de sirena i prendre consciència que la ruptura està al tombar la cantonada si ens organitzem per trobar-nos-la allà.


Conveni entre la SGAE i LSEM\nEstàs aquí: HomeNotíciesNoticiesConveni entre la SGAE i LSEM\nDimarts, 15 Octubre 2019 18:59\nLa SGAE i l’Associació La Sagrera es Mou signen un conveni de col·laboració\nL’objectiu és el desenvolupament d’accions culturals i formatives en l’àmbit de l’activitat musical\nLa Societat General d’Autors i Editors (SGAE) i l’Associació La Sagrera es Mou han signat un conveni de col·laboració l’objectiu del qual és el desenvolupament de projectes i accions culturals i formatives en l’àmbit de la música. Els signants han estat la presidenta de l’entitat barcelonina,Elena Bigas, i el director de SGAE a Catalunya i Balears,Ramon Muntaner. Joaquim Tarré, president de la federació d’entitats ESPAI-30, a la qual pertany La Sagrera es Mou, també ha estat present a l’acte.\nMitjançant aquest acord, la SGAE, a través de la Fundació SGAE, col·labora amb La Sagrera es Mou en el taller creatiu«Invent Musical». Adreçat a adolescents d’entre 12 i 16 anys del barri de La Sagrera de Barcelona, els socis de la SGAE Álex de la Nuez i Sergio Makaroff són els professionals voluntaris que impartiran un curs de composició de cançons.\nA més de conèixer i aprendre a escriure temes musicals, entre els objectius del taller hi ha aprendre valors com la responsabilitat, el treball en equip i el respecte, entre d’altres. La iniciativa compta, també, amb la participació deldepartament de Serveis Socials de l’Ajuntament de Barcelona.\nPer dur a terme els projectes i les accions de caràcter social, la SGAE compta amb la participació de socis i sòcies de l’entitat que s’han inscrit en el programa de voluntariat de l’Àrea Social i Assistencial de l’entitat de gestió. Els associats duen a terme sessions formatives i altres activitats relacionades amb les arts que gestiona la SGAE.\nLa durada, horaris i naturalesa concreta de la participació dels socis de la SGAE en els projectes es defineixen en cada cas, segons el perfil dels socis i les necessitats de l’activitat en qüestió.\nÀrea Social i Assistencial de la SGAE\nLa SGAE compta amb una Àrea Social i Assistencial la qual té com a objectius contribuir al benestar dels associats de l’entitat mitjançant ajudes i suport personal davant de situacions de risc; així com generar espais de desenvolupament solidari, creatiu i cultural, en relació directa amb la ciutadania i amb altres entitats públiques o privades. La relació d'ajut als socis es basa en els principis de confidencialitat, confiança mútua i sinceritat entre les parts.\nEntre els serveis que ofereix aquesta Àrea hi ha la informació i orientació en situacions de necessitat; la intervenció social en casos crònics i/o més greus; la orientació, valoració i, si escau, derivació a l'Administració o a l'entitat més adient per a la millora de les condicions de vida dels socis de la SGAE; l’acompanyament, orientació i seguiment en els processos d'integració social, i la coordinació amb altres entitats o administracions per a la resolució dels casos.\nAssociació La Sagrera es Mou\nL’Associació La Sagrera es Mou és una entitat veïnal del barri de La Sagrera de Barcelona. Sense ànim de lucre, la seva finalitat és treballar a favor de la igualtat d’oportunitats, el foment de l’autonomia personal i la inclusió social de les persones.\nLa Sagrera es Mou és membre d’ESPAI-30, una federació d’entitats de l’esmentat barri barceloní la qual ha impulsat i gestiona tres fàbriques que han estat reformades i habilitades per dur-hi a terme projectes i accions de caràcter cultural i social adreçades, principalment, a la participació activa dels veïns i veïnes de La Sagrera.\nL’entitat està integrada per persones (sòcies, voluntàries i/o membres actius) que pensen que el barri —, com a lloc de trobada i convivència entre els seus veïns,— és l’àmbit més adequat per tractar de manera directa i eficaç els problemes que afecten als qui hi viuen, donant-los-hi suport i fomentant els valors de la solidaritat.\nSobre la SGAE i la Fundació SGAE\nLa Societat General d'Autors i Editors (SGAE) és una entitat privada dedicada a la defensa i gestió col·lectiva dels drets de propietat intel·lectual de les arts musicals, escèniques, i audiovisuals i cinematogràfiques del seus socis (autors, editors i hereus). La missió fonamental de la SGAE és la protecció i representació dels drets dels socis per la utilització de les seves obres (comunicació pública, reproducció, distribució, transformació i còpia privada), així com la gestió de llicències entre els clients.\nLa SGAE, a través de la Fundació SGAE, desenvolupa programes relacionats amb la formació, la promoció i la difusió del repertori que administra. Per aquesta raó, la Fundació SGAE és l’expressió de la responsabilitat social corporativa de la SGAE.\nLa Fundació SGAE té com a objecte desenvolupar, amb caràcter benèfic i sense ànim de lucre, activitats socials, assistencials i promocionals a favor, fonamentalment, dels autors d’obres audiovisuals i musicals de gran i petit dret. Entre altres fins, els seus Estatuts li atribueixen la facultat de promoció i formació dels autors, així com la concessió de beques, premis, subvencions i qualsevol altra forma d’ajuda a la creació, l’edició, la producció i la promoció de les obres musicals dels autors. Així mateix, s’atribueix a la Fundació SGAE la col·laboració amb qualsevol classe de persones o organismes públics o privats en les tasques que li competeixen. És en aquest context en el qual s’inscriu aquest conveni.\nComunicació SGAE / Fundació SGAE Catalunya\nTel.: 93.268.90.00 – Ext.: 3\nwww.sgae.cat • IG: @sgae.cat • T: @sgaecat • F /sgaecat\nLast modified on\tDimarts, 15 Octubre 2019 19:19\nTertúlia de febrer de 2020\nFESTIVAL ART 2020\nTertúlia de gener del 2020\nMore in this category: «La Cultura de la Pau\tSORTIDA A COSMOCAIXA»


El Segrià carrega contra Calvet per descartar parar l'abocador de Riba-roja\nActualitzada 09/08/2019 a les 09:26\nEl president del consell del Segrià, David Masot, va carregar ahir contra el conseller de Territori, Damià Calvet, per les declaracions en què assegurava que és difícil parar la construcció del dipòsit de residus industrials de Riba-roja, perquè el projecte compta amb els permisos ambientals i urbanístics, tramitats al seu temps, amb la forma i amb transparència, i que en les revisions exhaustives que s’han dut a terme, també de la llicència d’obres municpal, no s’han trobat esquerdes que permetin parar-lo.\nVa assegurar que “l’abocador no respon al model territorial que vol el Govern però no podem prevaricar ni fer actes arbitraris”, segons va dir en una entrevista a ACN. Per la seua part, Masot va assegurar sentir-se decebut i enganyat amb aquesta decisió. Va explicar que dilluns vinent es reuniran els alcaldes contraris a l’abocador al consell de la Ribera d’Ebre per decidir quines mesures prendre a partir d’ara i concretar si es reprenen les manifestacions en contra de l’abocador.\nD’altra banda, el ple del consell del Segrià va debatre ahir sobre el nou organigrama de la corporació. L’equip de govern (JxCat i ERC) tindrà una presidència, dos vicepresidències i dos assessors. L’oposició va criticar la distribució d’assessors en el govern comarcal.


Palamós recupera la línia de P3 que no s’ha ofert aquest curs • Ràdio Capital de l'Empordà\nPalamós recupera la línia de P3 que no s’ha ofert aquest curs\nLa Generalitat tornarà a oferir aquesta línia per al proper curs, que en el cas de l’escola Vila-romà es desdoblarà. El municipi ha reclamat en els darrers mesos recuperar les vuit línies de P3 que tenia i, finalment, els Serveis Territorials d’Ensenyament a Girona ho han confirmat. El curs passat la Generalitat va decidir anul·lar aquesta línia argumentant baixa natalitat, ja que només es varen matricular 22 alumnes en aquest grup. Tot i això, Palamós demanava a la Generalitat que tingués en compte la fluctuació d’habitants del municipi, motivada per la seva condició de vila turística, perquè això fa difícil establir xifres concretes de matriculacions amb molta antelació. El consistori argumenta que en els darrers mesos ha augmentat el nombre d’infants empadronats a la vila i això apunta que per al proper curs es pugui arribar sense problemes a la ràtio necessària.\nArticle anteriorTorroella de Montgrí elabora un Pla Municipal de Salut\nArticle següentUna flota d’embarcacions de luxe s’estableix a l’Estartit


L'ONCA edita el vídeo-resum del projecte 'Musica't' | Crèdit Andorrà Financial Group\nInicio › Sala de Comunicació › Actualitat › L'ONCA edita el vídeo-resum del projecte 'Musica't'\nVideo of LaH6cQOidIU\nVídeo-resum del Musica't\nLa filmació, realitzada per Miraaudiovisual, s’ha construït a partir de les imatges captades en les tres sessions (8, 16 i 22/10/15) realitzades a les instal·lacions de l’Institut de Música del Comú d’Andorra la Vella. Sis professionals (Alexandre Arajol, Laia Capdevila, Joan Hernández, Josep Martínez Reinoso, Lumi Sada i David Sanz) i dos col·lectius de l’Escola Nostra Senyora de Meritxell (EENSM), un grup de Xeridell (9 participants) i un grup del Centre de Dia (15 participants), han estat els protagonistes. Les sessions s’han dut a terme sota la creació i direcció de Queralt Prats (ARTransforma).\nMusica’t és el projecte pilot del programa Comunitat i impacte social, una iniciativa que neix de la necessitat de crear oportunitats als músics professionals de que formin part de projectes socials. Al mateix temps, aquest projecte es crea per oferir als infants, joves i adults la inclusió a través de processos de transformació, d’implicació, d’accessibilitat universal a la música, participant en activitats musicals i artístiques de qualitat.\nmúsica, projecte social, Fundació ONCA\nL'ONCA finalitza amb èxit el programa d'integració social i espera que es pugui repetir


Viu el Dia Internacional del Voluntariat a Barcelona\nAquest any l'acte girarà entorn de la importància de la metodologia de l'aprenentatge i servei per impulsar el voluntariat\nImatge de la celebració del Dia Internacional del Voluntariat a Barcelona 2016\nLa Federació Catalana de Voluntariat Social reunirà a les persones voluntàries de la província de Barcelona en un acte per reivindicar la importància del seu paper dins de la societat.\nLa FCVS organitza l’acte anual de celebració del Dia Internacional del Voluntariat Social a Barcelona, un esdeveniment per posar en valor la tasca que realitzen les persones voluntàries de la mà de les entitats per contribuir en la millora de les condicions de vida de les persones ateses.\nL’acte tindrà lloc el pròxim 15 de desembre a les 9.15 h a la seu dels Lluïsos de Gràcia (Plaça del Nord, 7 de Barcelona). L’esdeveniment girarà entorn de la importància de l’aprenentatge i servei, una proposta educativa que combina processos d'aprenentatge i de servei a la comunitat en el qual els participants es formen treballant sobre necessitats reals de l'entorn amb l'objectiu de millorar-lo.\nEl DIV començarà a les 9.30 h amb la benvinguda a càrrec del coordinador de la FCVS a Barcelona, el Sr. Albert Francolí i la intervenció del Sr. Fernando Pindado, comissionat de participació de l’Ajuntament de Barcelona.\nSeguidament es projectarà el vídeo ‘Tots som iguals en la diferència’, un projecte elaborat pels alumnes de 4t de Periodisme de la Facultat de Comunicació i Relacions Internacionals Blanquerna. D’aquesta manera es donarà pas al col·loqui entre Xus Martín, professora de la Facultat d’Educació de la Universitat de Barcelona, i Sílvia Vila, coordinadora de voluntariat d’AREP. Ambdues parlaran sobre el valor de l’aprenentatge i servei per impulsar el voluntariat i per emprendre noves metodologies de l’acció voluntària.\nFinalment, la presidenta de la FCVS, Sra. Francina Alsina, i una representant de la Diputació de Barcelona faran la cloenda de l’acte i es convidarà als assistents a un refrigeri.\nAquelles persones interessades a assistir a l’acte caldrà que formalitzin la seva inscripció a través del següent enllaç.\ndiv, barcelona, aprenentatge servei, FCVS, voluntariat, educació\nJornada 'Pobresa Infantil i Salut' a Ciutat Vella\nMODUM, mentoria per l'èxit educatiu\nEls 10 reptes de la Plataforma d’infància de Catalunya


En veu alta | I després del jocs de Beijing? | En veu alta\nI després del jocs de Beijing?\n25 Ago I després del jocs de Beijing?\nPosted at 19:28h in reflexions\tby\t2 Comments\nEls recentment celebrats Jocs Olímpics de Beijing han tingut entre d’altres coses la virtut d’imbuir-nos a tots plegats en un estat catatònic del que només ens despertaven les fites de les grans estrelles de l’esport mundial. Els Phelps, Usain Bolt, Nadal i companyia han eclipsat una realitat plena de problemes que amb l’apagada del peveter ha tornat al primer pla de l’actualitat.\nNi la economia mundial ha millorat ans el contrari, ni el desgavell de Orient Mitjà s’ha solucionat us ho explico per si no ho sabeu i mentre en els telenotícies tornen a ser portada les desgràcies de costum, tots anem aterrant altre cop i començant a tocar de peus al terra.\nI no us preocupeu, si l’equip espanyol no ha tret el resultat en medalles que tothom vaticinava abans de començar, perquè en la classificació dels desastres i les patacades ens emportarem la medalla d’or sense cap mena de dubte. Si no heu sigut els afortunats de un ple de la 6/49 o de la primitiva, o us ha tocat la grossa a la loteria nacional, l’especial dels cecs, l’euromillón o una herència de una tieta soltera forrada de calers i patrimoni fins a dalt, haureu de pensar com arribar a final de més, en la puta hipoteca i en que cada dilluns, com sempre hem fet, a les sis del matí s’ha d’anar a treballar.\nÉs en aquests moments quan fent vista cap enrere lamento sincerament no haver “aprofitat” més el temps de petit jugant a fùtbol com un boig pels carrers o entrenant en qualsevol disciplina d’aquestes en les que ser una estrella és un capital al banc. En comptes d’això a perdre el temps estudiant com a burros, qui els ho havia de dir als nostres pares!!.\nPosted at 18:33h, 28 Agost Respon\nPerdona el retard. Un cop acabades el que ha estat l’amnÃ¨sia induÃ¯da mÃ©s oportuna dels darrers temps, toca entrar de nou a la realitat i afrontar el pagament de la hipoteca, la pujada dels preus i quotidianitats com aquestes, espero que no hi preem mal entre tots plegats.\nPosted at 22:41h, 25 Agost Respon\nNo plorem tan que hi ha paisus que estan pitxor, dema Â¿no u se? pero avui per avui encara aguatem, aixo si retallan, lu que no s’hauria de retalla, i pagan empresas privadas per fer la feina, de les publicas (doble sou) si la cosa continua aixi, pot se que les properas eleccions tot cambi, temps al temps, un peto


un blog imprescindible Descans: el blog d'un home que descansa: Treient P.I.D.\nUna solució és "texascitzà" el sud dels PPCC. Del Delta de l'Ebre cap avall tot de plantacions cotoneres i gent amb barret igranota tocant el banjo i amb escopeta sota la cadira.\n10 de juny de 2009, a les 1:06\nDoncs jo proposo en Leo Bassi. El seu lema seria: "Fems, no paraules".\n10 de juny de 2009, a les 2:23\nPotser l'eto'o, un egocèntric negre que sodomitzés als malfactors, es gastés el pressupost en putes i ens poses a cada ciutadà un Hummer i un pel·luco de diamiants. Seriem el païs amb més classe del món, si senyor.\n10 de juny de 2009, a les 3:26\ntot comença a prendre forma. deixem-nos de tonteries i anem a buscar algú que ens subvencioni.\nalgú sap com es monta un negoci piramidal?\n10 de juny de 2009, a les 3:29\n10 de juny de 2009, a les 6:52\nFàcil, em doneu 5000e cadascú i que 5 persones us donin 5000e each one. Vaig encarregant els pel·lucos.\n10 de juny de 2009, a les 14:26\nJo proposo el bipartit de ELS PERA (Roger Pera i Joan Pera). D'aquesta forma pararien de fer l'inútil per la tele i el teatre, i només farien l'inútil a les urnes.\n11 de juny de 2009, a les 3:05\nPodria confiar en l'Arturito del Masnou. Els del club nàutic diuen que és molt nacionalista perquè se sap la primera estrofa dels Segadors. Però no, per molt de dretes que sigui no m'agrada que parli castellà en la intimitat. O el Dioni de la Franja? Res, gentalla. Em quedo amb la Pilar Rahola, amb una gorra frígia i les mamelles al vent com la Marianne encapçalant la revolució dretana catalana.\n11 de juny de 2009, a les 8:34\nNi la Chacón amb els seus pitets ni el seu exèrcit i tindrien res a fotre.\n11 de juny de 2009, a les 8:35\nCom que ja hem inaugurat la tradició de presidents andalusos, a mi tan Bertin Osborne com Ortega Cano em plaurien prou.\nbona idea. Crec que l'ajuntament d'Amposta ja ha fet quelcom així amb els veïns del barri vell.\nels catalans som més italians que espanyols. Qualsevol dia tindrem un trist-partit Berlusconi-Bassi-Carla Bruni. Poca broma\nEto'o i sexe anal,,, quina combinació!!\nvostè coneix gent amb poder i influències. El Quim Morales, per exemple, que té un cosí governant Bolívia (el Paradís dels Paioponis)\nvostè es riu de mi o amb mi?\nvostè sí que sap. Ha estudiat a ESADE?\nseríem com Corea del Nord, amb armes de destrucció massiva.\nla Rahola és de les que guanya amb els anys, oi?\nqui serà el proper? Justo Molinero????\n12 de juny de 2009, a les 13:06


Inici > Col·leccions (PUB)>Narrativa>L'Eclèctica>Les veus i la boira\nEl periodista Bernat Sequeral no imaginava que trobaria la mort per indagar per què el taüt de la mare era buit. Per això, vint anys després, la vídua s’oposa rotundament a la idea que el seu fill Mateu reprenga aquella investigació fatídica.\nPerò Mateu Sequeral ja ha pres la decisió. Per a desxifrar l’enigma que el pare va deixar pendent, el jove s’endinsa en un perillós entramat d’històries d’amor, assassinats, secrets familiars, contrabandistes, estraperlistes i especuladors urbanístics. La Mallorca del boom turístic, els Pirineus francesos, la Peníscola dels anys 40-50... són alguns dels escenaris de la recerca. Però el veritable cor de la narració són les illes Columbretes. Cau de pirates, llar de faroners i pàtria de contrabandistes, aquest paratge natural únic contagia el seu encís a la novel·la.\nA través de Les veus i la boira, Premi Alfons el Magnànim València de Narrativa, Vicent Usó recorre els darrers setanta anys del segle xx a partir d’algunes veus –més o menys sinceres– que en van ser protagonistes.\nAutoria: Vicent Usó\nNúm. col·lecció: 256\nVicent Usó (Vila-real, 1963) és un escriptor molt reconegut, l’obra del qual ha rebut elogis per part de crítica i públic i ha obtingut premis com el València de Narrativa, l’Enric Valor de Novel·la o el Fiter i Rossell al Principat d’Andorra. També ha sigut dues vegades finalista del Premi Sant Jordi de Novel·la. Entre les novel·les que ha publicat destaquen Les veus i la boira, La mirada de Michelangelo, L’arquitectura de la ficció, Les ales enceses, El músic del bulevard Rossini, La taverna del Cau de la Lluna o El paradís a les fosques. Amb No sabràs el teu nom va guanyar el Premi de Novel·la Ciutat d’Alzira 2019.\nL'arquitectura de la ficció. Claus per a...


DISSABTE 9 Ensenyar a qui no sap | josepcliment.org\nEns conta que Jesús, el nostre mestre, va ensenyar als seus deixebles no només amb paraules, sino amb el seu exemple. El dia que es despedia d'ells no els va fer un llarg discurs, simplement els va rentar els peus. Nosaltres també podem ser mestres dels altres si els estimem i els ajudem i servim.\nDesprés de desdejunar fem els serveis indispensables de la casa i cada grup s'organitza per fer una activitat diferent: els rogets i els taronja tinten la seua samarreta, els blaus s'organitzen les motxilles, els grocs fan una coca i la porten a coure al forn del poble, els majors comencen els campionats de futbol i de basquet....\nA les 12 tots cap a la piscina, fa molta calor i un poc d'aigua freca ens va de categoria.\nDe tornada a l'escola dinem sopa, pollastre empanat i meló.\nPer la vesprada Missy ens ha encomanat una altra missió que haurem de dur a terme cooperant els uns amb els altres.\nSuperada la missió berenem i anem a fer un tomb pel poble perquè molts encara no el coneixem.\nDe tornada dutxa refrescant i Beauty Saloon; hem de posar-nos guapos i guapes que esta nit hi ha ball organitzat per l'equip morat.\nEsperem passar-ho molt be


Fontana de medge Agay França - Ofertes d'hotels amb els MILLORS DESCOMPTES EN LÍNIA Fer un comentari al lloc web\nFontana de medgeApartament92 rue Louis Perissol, Agay, Agay, França, 06540 - Veure al mapaExcepcional9,3Basada en15comentarisFontana de medgeVeure més fotos"The location of the apartment, and it was clean and modern i..."AmandanichNew ZealandVeure més fotosVeure totes les 26 fotosExcel·lent ubicació 9,0Veure al mapa9,0Ubicació\nSobre l'allotjamentDescripcióDissenyat tant per oci com per negoci, Fontana de Medge està situat idealment a Fontan; una de les localitzacions més populars de la ciutat. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat. El Fontana de Medge, s'esforça al màxim per tal que els seus hostes es tribin còmodes. Per tal d'assolir això, l'hotel compta amb els millors serveis i instal.lacions. Les carecterístiques més important de l'hotel inclouen Wi-Fi gratuït en totes les habitacions, habitació familiar. A més, totes les habitacions ofereixen una gran varietat de comoditats com ara calefacció, escriptori, balcó/terrassa, insonorització, estació d'Ipod per satisfer els clients més exigents. Les instal.lacions d'oci de l'hotel, que inclouen pesca, esports d'aigua (no motoritzats) estan dissenyades per escapar i relaxar-se. Les seves instal.lacions de primera i una situació excelent fan de Fontana de Medge la base perfecta per a gaudir de la seva estada a Fontan.Mostrar mésCaracterístiquesAccés a InternetWi-Fi gratuït en totes les habitacions Serveis i comoditatszona de fumadors Accéss'admeten animals de companyia Disponible a totes les habitacionsaparell de televisióestris de cuinareproductor de DVD/CDarticles de tocadorforn microonessala d'estarassecador de cabellinsonoritzaciósecadoracalefaccióneveraservei de planxaempolles d'aigua de cortesiaplat de dutxatelevisió de pantalla planaescriptorirentadoraTV satèl•lit/cableestació d'Ipodrenta vaixelles Mostra MenysPolítiquesEls llits supletoris depenen de l'habitació escollida. Consulti la capacitat de l'habitació individual per obtenir-ne més informació.Al reservar més de 5 habitacions, poden aplicar-se diferents condicions i suplements addicionals.Mostrar mésAvís importantCal que informeu el Fontana de medge de la vostra hora d’arribada amb antelació. Podeu fer servir l'apartat de Peticions especials en fer la reserva o posar-vos en contacte amb l'allotjament directament mitjançant les dades de contacte que apareixen a la confirmació. En arribar, cal abonar un dipòsit de 120 EUR per si hi ha desperfectes. Aquest dipòsit es reemborsarà el dia de sortida en funció de l'estat de l'allotjament. Cal fer el pagament abans de l'arribada amb transferència bancària. L'allotjament es posarà en contacte amb tu després de fer la reserva i et donarà més informació.Mostrar més


Les inscripcions a la propera sortida del cicle Vine i Camina +60 es podran fer fins al dimecres 12 de març\nImatge promocional del cicle Vine i Camina +60\nDilluns 10 de març de 2014\nProgrames| Sortides 2013-2014\nEn aquesta ocasió, l’itinerari, que es farà dijous 13 de març, portarà els assistents fins a Sant Feliu del Racó\nUna sortida que portarà els assistents fins a Sant Feliu del Racó és la propera proposta d’enguany programada per l’Ajuntament en el marc del cicle Vine i Camina +60 adreçat a persones majors de 60 anys.\nL’excursió tindrà lloc dijous vinent, dia 13 de març, i recorrerà un itinerari de 5,5 km i dificultat baixa que començarà, com és habitual, a les 9 hores a la plaça del Mercat. El recorregut continuarà pel Brunet, la passera del riu de Can Juliana, San Feliu del Racó, una visita guiada per Mossèn Ramon Villarino a l’ermita de Sant Feliu (que també comptarà amb les explicacions de la historiadora Sílvia Sáiz) i el Juncar, i tornarà a la plaça del Mercat als volts de les 14 hores.\nLes inscripcions per prendre part d’aquesta sortida, que s’ha inclòs en la programació d’activitats al voltant del Dia Internacional de les Dones, es poden formalitzar fins al dimecres 12 de març. Per fer-ho, cal adreçar-se a la Regidoria de Gent Gran (c. Portugal, 2D, tel. 93 714 40 40) entre les 10 i les 12 hores. En aquesta ocasió, la sortida serà gratuïta.\nEl cicle Vine i Camina +60, un seguit de caminades planeres, guiades i comentades, que s’organitza amb l’objectiu de promoure l’excursionisme i les relacions amb els altres i la natura, té lloc a Castellar des del curs 2008-2009. Les caminades tenen per objectiu promoure l’excursionisme, les relacions amb els altres i la natura, i permetran als assistents conèixer l’entorn natural i cultural de Castellar del Vallès.\nLa següent sortida del cicle s’ha programat dijous 10 d’abril, i consistirà en un circuit per la Torre Marimon de Caldes de Montbui.


El filtre de gatet adorable no era una imatge fixa, sinó l’aparença d’un felí que respon al so i mou els ulls i la boca quan ho fa l’usuari\n“No soc un gat”: un advocat apareix amb un filtre de Zoom en una audiència judicial virtual.\nActualitzada el 10-02-2021 15:00\nEl teletreball derivat de la pandèmia suma un dels moments més surrealistes de l’últim any. S’ha viscut a Texas, als Estats Units, durant una audiència judicial telemàtica. A la pantalla s’hi veu un fiscal, un advocat i l’advocat que s’uneix a la videoconferència amb un filtre que el fa aparèixer com un gatet adorable. No es tractava d’una imatge fixa, sinó d’una aparença de gatet que respon al so i mou els ulls i la boca quan ho fa l’usuari.\nEl jutge Roy B. Ferguson va ser qui li va dir a l’advocat Rod Ponton que tenia posat un filtre de gat.\nSr. Ponton, crec que té un filtre activat a la configuració de vídeo\nRoy B. Ferguson jutge\nEn aquest moment, H. Gibbs Bauer, un altre dels advocats que està participant en la videotrucada, es posa les ulleres i s’apropa a la pantalla per revisar el que està passant en sentir el que diu el jutge sobre el filtre.\nL’advocat va ser incapaç de treure el filtre i va considerar necessari pronunciar aquestes paraules, visiblement nerviós:\nNo sé com ho puc treure, el meu assistent ho està intentant. Estic preparat per continuar. Soc aquí en directe, no soc un gat\nRod Ponton advocat\nEl jutge recomana revisar la configuració abans de fer una videotrucada\nEl jutge Ferguson va publicar el vídeo a YouTube i va acabar recomanant que abans d’unir-se a una videoconferència tothom comprovi si els filtres estan desactivats.\nConsell important per a Zoom: si un nen utilitza el seu ordinador, abans d’entrar a una audiència virtual revisi les opcions de vídeo de Zoom per assegurar-se que els filtres estan apagats. Aquest gat acaba de fer un anunci formal en un cas del 394\nSegons el jutge, aquests moments divertits són part de la professió legal i la mostra que segueix funcionant, encara que vivim temps difícils. Ferguson ha destacat que tots els implicats van controlar la situació amb dignitat. Hi ha un “veritable professionalisme per tots costats”, ha destacat.\n19-01-2021 16:47 HISTÒRIA VIRAL\nUna dona de 87 anys es queda tancada a l’aparador d’un basar i la policia ha d’anar a rescatar-la\n10-02-2021 08:20 COVID-19


L'Olesa vol mantenir la bona ratxa de resultats en el seu darrer partit a Martorell\nFa tres setmanes, quan l'Olesa encara no havia guanyat cap partit, el seu tècnic, José Antonio Montes, deia que la seva lliga començava en aquell moment, i des de llavors han obtingut dos triomfs seguits....\nL'Irún-Olesa, suspès per la grip A de les basques\nEl partit Hondarribia Irún-Olesa Espanyol, que s'havia de jugar avui a les 7 de la tarda, ha estat suspès per culpa de la grip A, que s'ha confirmat que afecta María Revuelto i Candy Navarro. Hi ha...\nEl DKV Borges continua guanyant\nEl DKV Borges Vall continua guanyat partits i aquest cop es va desfer del San Sebastian de los Reyes a domicili gràcies a dos punts de Hu Bin i la victòria de Marc Duran contra Alfredo Carneros. L'Olesa...\nEs confirma la millora\nL'Olesa es va imposar al Premià i ja somia a sortir del pou\nEls de Jordi Costa només van despertar arran d'un penal\nNo hi ha partit a Olesa, on les locals ni competeixen\nPartit clau per al Cadí\nEl Cadí la Seu té aquest vespre (19.45 h) un partit fonamental en les seves aspiracions per sortir de la cua de la classificació (1-6) i remuntar el vol. Després d'acumular cinc desfetes consecutives...\nUna copa per decret\nLa Federació Espanyola de Bàsquet va presentar ahir la copa d'aquest any, una competició que en comptes de vuit equips en tindrà quatre i que es farà a Saragossa. Com que hi aniran els tres primers...\nL'Olesa tornarà a casa el 16 de desembre.\nSi no hi ha sorpreses d'última hora amb les obres del camp municipal de les Planes d'Olesa de Montserrat, l'equip local hi podrà tornar a jugar contra el Vilanova, en la jornada entre setmana del dimecres...\nMor Joan Rota, que va ser l'alcalde socialista entre el 2000 i el 2007\nAhir va morir, als 62 anys, Joan Rota, que va ser alcalde pel PSC a Olesa de Montserrat entre els anys 2000 i 2007. El funeral serà aquesta tarda, a les quatre, a la parròquia de Santa Maria d'Olesa....


L'organització no governamental Reporters Sense Fronteres (RSF) ha denunciat aquest dilluns en el seu balanç anual que un total de 74 periodistes han mort el 2016 quan exercien la seva tasca, la majoria d'ells "assassinats deliberadament".\nEn un comunicat, RSF ha lamentat "la sinistra cacera de periodistes" que ha tingut lloc aquest any. "Un mínim de 74 periodistes -professionals i ciutadans- han estat assassinats de manera intencionada o mentre realitzaven la seva feina", ha assenyalat.\nLa xifra és inferior als 101 reporters que van morir el 2015 però RSF ha deixat clar que el descens "no és motiu d'alegria" perquè s'explica "pel fet que els periodistes no van tenir una altra opció que fugir dels països que s'han tornat massa perillosos: Síria, Iraq, Líbia, Iemen, Afganistan i Burundi".\n"Aquest exili massiu ha creat forats negres de la informació en els quals reina la impunitat. També és el resultat del terror impost pels Depredadors de la Llibertat de Premsa, que tanquen arbitràriament mitjans de comunicació i fan callar als periodistes", ha explicat l'ONG.\nRSF ha afirmat que, tot i els periodistes afronten el seu treball amb coratge, hi ha ocasions en les quals "han d'optar per autocensurar-se per por a ser assassinats", com succeeix a Mèxic, "el país 'en pau' més mortífer per als periodistes aquest any i on es van registrar nou assassinats".\n"El 2016, gairebé tres quartes parts dels periodistes que han mort han estat presos com a objectius i assassinats deliberadament", ha indicat RSF, abans d'assegurar que a l'Afganistan s'han registrat deu assassinats "intencionats" de periodistes "per causa de la seva professió".\n"Set d'ells han mort en un atemptat suïcida contra un minibús del canal de televisió privat Tolo TV en gener, atac reivindicat pels talibans", ha assenyalat.\nDesprés d'explicar que al Iemen els periodistes també "són perseguits i assassinats", RSF ha denunciat "la impunitat de la qual gaudeixen els seus assassins i la passivitat còmplice dels governs, que molt sovint també tendeixen a trepitjar la llibertat de premsa".\n"La violència contra els periodistes s'exerceix, cada vegada més, de manera deliberada", ha subratllat el secretari general de RSF, Christophe Deloire.\n"És evident que se'ls pren com a objectius i que són assassinats per ser periodistes. Aquesta alarmant situació mostra el patent fracàs de les iniciatives internacionals per protegir els periodistes i firma la sentència de mort de la informació independent a les zones on la censura i la propaganda, sobretot la de grups fonamentalistes a l'Orient Mitjà, s'imposen per tots els mitjans", ha afegit.


Antonio Cuadra un nou valor - VaDeBraus\nAntonio Cuadra un nou valor\nEl jove català Antonio Cuadra i alumne de la Escuela Taurina de Zaragoza es prepara intensament a la ramadería de Jesús Marcén pel seu debut aquesta temporada. Com podem comprovar en la foto ahir es va medir a un animal fort, amb volum i pitons, una dura prova que va superar amb nota.\nTutelat per la direcció de l’Escola Taurina de Zaragoza, Antonio Cuadra compta amb la col·laboració i ajuda del torero Enrique Guillén, junts preparen una temporada de rodatge i aprenentatge per tota la geografia Espanyola. Una temporada que començarà ben d’hora amb compromisos al proper mes d’abril, com son la inclusió als bolsins taurins de Guadalajara i Villoria (Salamanca).\nDurant els mesos de maig i juny, actuarà en diferents classes pràctiques on podrà estoquejar els seus primers animals. Enrique i Antonio, s’han fixat un objectiu comú per a torejar entorn a 20 tardes durant la temporada 2014.\n← Puntúa a Nimes\n“I Diada Asociación Escuela Taurina La Monumental de Muro” →\nUn comentario en “Antonio Cuadra un nou valor”\nEduardo Sabina dice:\n15/03/2014 a las 13:55\nMolta sort per a Antonio i Enrique !!!!!!


Què són les espores?\nA 6è sabem que el món vegetal és importantíssim pel planeta. Ara estem aprenent moltes estratègies de reproducció de les plantes. Hem vist diferents llavors "voladores" i hem observat amb la lupa binocular les espores de les falgueres.\nHem celebrat el dia sense cotxes jugant al carrer.\nFrida a l'escola: "...si tengo alas para volar"\nEngeguem projectes artístics a 3r i 4t a partir d'una cita de l'artista mexicana Frida Kahlo. L'hem llegit, hi hem pensat, hem conversat, hem conegut l'artista i se'ns han acudit un munt d'idees per fer!\nUn pensament inspirador\nCom cada any fem l'equip de mestres, aquest curs també hem triat una frase que ens convida a pensar i reflexionar sobre quina és l'educació que volem pels nostres alumnes. Enguany hem escollit aquesta de l'antropòloga estatunidenca Margaret Mead. Pensem que defineix molt bé la feina que volem fer amb els nens i les nenes a l'escola i confiem que sigui la nostra inspiració al llarg de tot el curs.\nA l'escola estem treballant aquests dies perquè la setmana que ve la trobeu més bonica que mai i amb més portes obertes a noves activitats, noves propostes i nous aprenentatges!\nUs esperem amb molta il·lusió dilluns dia 12!!!


Des d’un vessant de la muntanya | Saldonar\nDilluns, 10 d'agost de 2020 | 19:06h\nQuan l’any 2015 vaig tornar a Cuba després de molts anys, no era per escriure un llibre. Més aviat volia reviure un país que coneixia superficialment de visites anteriors i que sovint m’havia tingut ocupats els pensaments, des que Fidel Castro i les seves guerrilles van entrar a l’Havana l’1 de gener de 1959. Aleshores jo tenia setze anys, estava a punt de deixar la meva escola a Copenhaguen per començar una vida de periodista, que es concentraria en el reportatge d’internacional, en la meva opinió la disciplina més noble de la professió.\nA la Dinamarca d’aleshores, l’aspirant a periodista era enviat a alguna redacció fora de Copenhaguen. Allà aprenies l’ofici sota el mestratge de col·legues més experimentats, en contacte directe amb els esdeveniments del dia a dia, sense que t’influís cap estudi acadèmic o d’altre tipus, que no crec que hagués superat. En canvi, l’aprenentatge a l’empresa m’anava força bé, i, ja l’estiu del 1963, em van fer tornar a Copenhaguen, a treballar al diari Information, petit però intel·lectualment exigent. Sent el col·laborador més jove, em van demanar d’ocupar-me de l’Amèrica Llatina, un subcontinent que bullia d’agitació després de la presa del poder per part de Fidel Castro. «Això fa per mi», vaig pensar. «Quan d’aquí a una vintena d’anys em trobi en la culminació de la meva carrera, el conflicte de l’Orient Mitjà haurà estat resolt i l’Amèrica Llatina serà el primer punt de l’ordre del dia». Això, si faig de profeta a misses dites, va ser un error de judici d’envergadura. Avui en dia, Cuba té un lloc incert en la consciència d’Europa. ¿Ens trobem davant una cruel dictadura, un estat socialista tropical o un paradís de vacances abandonat de la mà de Déu? Aquest llibre sosté la primera tesi.\nAl llarg dels anys setanta, primer treballant a l’agència de notícies nacional danesa, Ritzau, a continuació com a redactor d'internacional d’Aktuelt, el diari principal dels socialdemòcrates —sovint el partit que governava—, i a altres llocs de treball, vaig seguir amb els països nòrdics, Europa, l’Orient Mitjà, la Unió Soviètica, els Estats Units i l’OTAN, però l’Amèrica Llatina continuava cridant-me l’atenció. De tant en tant vaig tornar a aquest continent tan commovedor, tant en el sentit humà com en el polític. Sovint hi feia estades prou llargues, viatjant de Mèxic, al nord, a la Terra del Foc, al sud. Vaig trobar-me amb el poeta i escriptor Jorge Luis Borges, vestit amb una jaqueta escocesa de tweed verd i pantalons castanys, a la Biblioteca Nacional de Buenos Aires; amb el simpàtic i tràgic president Salvador Allende de Xile, a Santiago, i amb indis mig nus a l’Amazones. El dictador militar del Perú, socialment benintencionat, Juan Velasco Alvarado, em va preguntar a fons, durant una llarga entrevista nocturna a Lima, sobre la trajectòria de Dinamarca des de país rural primitiu fins a estat industrial de benestar. Li vaig explicar que el procés havia durat des de mitjan segle XIX fins al començament del XX. Va exclamar horroritzat: «Nosaltres no disposem de tant de temps, ni de bon tros! Tenim un màxim de vint anys…».\nL’any 2015 el «tema» tornava a ser Cuba. La meva intenció era, en un llarg viatge de tres mil quilòmetres per camins no especialment fàcils, de Viñales a l’oest, passant per l’Havana, fins a Trinidad, Santiago i Baracoa a l’est, lliurar una sèrie d’articles —tipus columna— al diari Jyllands-Posten, la meva llar periodística des del 1980. Però, com que les meves llibretes anaven omplint-se i l’estació de les pluges ja començava, em vaig posar a redactar, sota coberts i porxos, textos més llargs. Al final, amb aquests textos disposava d’un material de base que vaig passar en net la primavera del 2016. Que ara l’edició danesa s’editi en català, ho celebro, d’una banda perquè voldria contribuir a un trencament amb el fals romanticisme revolucionari cubà, de l’altra —i potser especialment per aquest motiu— perquè veig un paral·lel entre la lluita de Cuba per independitzar-se d’Espanya en el segle XIX i la lluita de Catalunya per independitzar-se d’Espanya en el segle XXI.\nDe Fidel acostumo a dir que el considero un gàngster i un aventurer extremament obsessionat pel poder, mai el demòcrata que al començament feia veure que era, a la Universitat de l’Havana i a Sierra Maestra, la serralada cap a l’est on va iniciar la seva rebel·lió. Ell, fill d’una família adinerada d’Oriente, és més aviat un caudillo, en la tradició secular de l’Amèrica Llatina, un botxí, de la classe de tirans com ara Rafael Trujillo de la República Dominicana, Anastasio Somoza de Nicaragua o Fulgencio Batista de Cuba, a qui va succeir l’any 1959, i sota qui —malgrat tota la propaganda de Castro— hi havia una llibertat, tan personal com industrial, impensable a la Cuba anomenada comunista d’avui dia.\nNo es disposa de xifres segures, entre altres coses perquè el règim de l’Havana no vol dir la veritat, però es calcula que entre quinze mil i trenta mil persones van ser executades sota el règim de Castro, la tirania del qual, en el moment que s’està escrivint això, ja és a les acaballes, sota la direcció del seu germà Raúl i de l’actual anomenat president Miguel Díaz-Canel. Un règim empès cap a l’abisme per l’estrany president dels Estats Units Donald Trump. Molts més de cent mil cubans han estat empresonats durant anys per raons polítiques, sovint despullats, tancats dins esgarrifosos calabossos sense desguàs o a camps de treballs forçats o de concentració; per cert, aquests darrers van ser inventats a Cuba per la potència colonial espanyola durant les guerres per la independència del segle XIX. Entre dos i tres milions de cubans, d’una població d’onze milions, han fugit a l’estranger, principalment als Estats Units i a Espanya, una sagnia física i intel·lectual que —conjuntament amb una economia essencialment controlada per l’estat— ha enfonsat un país, que abans del 1959 pertanyia als més pròspers de l’hemisferi occidental, en una pobresa desoladora i innecessària. L’única vida política que hi ha són les opaques intrigues del règim, que en el fons no desperten gaire interès. La cultura s’ha pansit, impossible de reconèixer ara, després d’un període més florent sota Batista i durant els primers anys després de la revolució. La llibertat d’expressió no hi existeix. Cuba, sota Fidel Castro, va ser una dictadura d’una brutalitat singular en l’hemisferi occidental.\nUna esquerra poc realista va dedicar-se durant molt de temps a servir el règim de l’Havana i a calumniar-ne els crítics. En el cas de Cuba, aquest abandó no va ser pitjor que el de la mateixa esquerra pel que fa a l’Europa Central i de l’Est comunista abans del daltabaix del 1989. Aquesta part d’Europa ha estat i és encara el meu lloc de treball principal des de mitjans dels vuitanta, primer com a corresponsal itinerant de Jyllands-Posten, després com a columnista amb residència a Viena. Aquesta experiència d’anys m’acompanyava a Cuba l’any 2015.


Cadira Bouroullec vegetal\nDisseny: Ronan i Erwan Bouroullec, 2008. Les formes vegetals han servit per el disseny de la cadira Vegetal. La seva elegant i vegetal estructura de poliamida tenyida traspassa les fronteres de les possibilitats tècniques. Vegetal és apilable i apte tant per a interiors com per exteriors. Alçada del seient de 46 cm. Consultar colors disponibles.\nButaca blanca d´alumini amb coixí\nCadira Flat amb brassos bronze\nButaca reclinable white


Pamplona - Biblioteca Virtual\nPamplona i la Selva d'Irati\nSi disposeu de quatre dies de festa i voleu combinar natura i ciutat, us proposem una escapada a la Selva d’Irati i Pamplona. A poques hores de casa podreu gaudir d’un dels racons més bonics de Navarra i també de la seva capital, fent un recorregut pel centre històric i muralles.\nPamplona, és sinònim de les festes de San Fermín, que se celebren cada any a principis de juliol. Però aquesta ciutat és molt més que les corrides de toros i els “encierros”. Els seus carrers i cas antic expliquen la seva història que es remunta a milers d’anys enrere, entre bascons, romans, i el pas de musulmans, francs i víkings. De l’euskera prové el nom Iruña, que significa “la ciutat”, i d’un campament que els romans hi van instal·lar, Pamplona. Una de les icones de la ciutat és “La ciudadela” i els diversos fortins i muralles.\nUn altre aspecte a destacar és la gastronomia navarresa on podreu degustar pebrots, espàrrecs, carxofes, així com formatges –qui no coneix el formatges d’Idiazábal o del Roncal- i el famós licor d’aranyons.\nÉs una ciutat preparada per a rebre visitants, ja que és una etapa més del Camí de Sant Jaume.\nPamplona /Fermín Miranda García\nPamplona /Alfonso Pascal Ros\nPamplona en 2 días / Ana Solanes\nNavarra /Arancha Hernández Colorado\nNavarra / Manuel Monreal\nNavarra : mapa de carreteras 1:400.000 / José María Domench\nLa Selva d’Irati, és un extens bosc on predomina el faig i l’avet, ideal per visitar tant a la primavera com a la tardor, per gaudir de la seva varietat cromàtica. Tant hi podeu practicar el senderisme com el muntanyisme.\nEstà distribuïda entre les Valls d'Aezkoa i Salazar (Navarra), Cize (Baixa Navarra) i Larrau (Zuberoa), Irati té més de 17.000 ha., de les quals 6.770 són Irati-Muntanya Aezkoa.\nDe les llegendes que s’expliquen d’Irati la més coneguda és la de Basajaun, un ésser d’una alçada considerable, llarga cabellera i força prodigiosa, que camina dret, amb un pal a la mà, i que salta i es mou amb l'agilitat d'una daina. Li agrada cridar els caminants que s'internen en Irati per atreure la seva atenció: si sents aquesta crida, no has d'intentar fugir i encara menys enfrontar-te amb ell, això seria un greu error. Només hi ha una manera que no et sigui hostil i que es mostri amistós: has d'obeir les seves ordres sense preguntar, sense contrariar-. Així es converteix en un ésser inofensiu i fins i tot et protegirà la teva travessia per Irati, ja que Basajaun és, sens dubte, el senyor del bosc.\nIrati : el bosque soñado\nIrati / Miguel Angulo, Juan Mari Feliu\nSelva de Irati / Miguel Angulo\nValles de Irati y Aezkoa: Valle de Salazar, Sierra de Abodi\nOtsagabia, Irati / Hektor Ortega\nSelva de Irati : 15 recorridos básicos y un trekking para descubrir Irati\nFecha de creación 07-03-2018 Última actualización 09-03-2018


IV jornades lleidatanes de filosofia moderna\nInici Notícies Conferències IV jornades lleidatanes de filosofia moderna\nInstruccions afegir continguts Views : 8106\nCom inserir vídeos en un article Views : 8038\nVisites del contingut : 1117636\nDivendres, 13 de Març de 2009 18:52\nAl llarg de la història, l’intel·lectual ha interpretat diversos papers envers la societat: ha formulat la seva definició i la seva finalitat, n’ha estat la seva guia, n’ha exercit la seva crítica, s’ha compromès amb la seva transformació i, fins i tot, l’ha abandonat replegant-se sobre si mateix.\nActualment, però, la seva funció no és clara. L’època del compromís polític va desaparèixer amb l’enfonsament del Mur de Berlín; en relació amb l’acció política, no se sap ben bé si l’orienta o s’hi sotmet; i les seves crítiques i els seus abandons depenen, sembla, d’un relativisme de situació i d’opció.\nLes postures dels grans mestres del pensament, com Plató, Aristòtil, Descartes o Kant, immanents i transcendents alhora en relació amb la seva època, no sembla que es puguin reeditar. Aquest defecte afecta la mateixa definició de l’intel·lectual i en determina la seva crisi. Per això, la Secció de Filosofia de l’IEI, es pregunta en aquestes IV Jornades lleidatanes de filosofia moderna, quin és el paper de\nl’intel·lectual en la societat contemporània?\n13 i 14 de març - Lleida\nMés informació: http://www.fpiei.cat/pdf/activitats/2009/el%20paper%20de%20l%E2%80%99inte.lectual%20en%20la%20societat%20contempor%C3%A0nia.pdf\nDarrera actualització de Divendres, 13 de Març de 2009 18:53


Jutge.org - P17866_ca - El cavall afamat\nEl cavall afamat P17866\nUn cavall es troba sobre un tauler d’escacs. El cavall només es pot moure segons les regles habituals (és a dir, modificant en dues unitats una de les seves coordenades, i en una unitat l’altra coordenada, per a un total de vuit possibles moviments), sempre que no surti del tauler ni visiti cap casella amb un obstacle. Quin és el mínim nombre de passos que ha de fer per arribar a una pastanaga?\nL’entrada consisteix en diversos casos. Cada cas comença amb el nombre de files f i el nombre de columnes c del tauler. Tant f com c estan entre 3 i 200. Segueixen f files amb c caràcters cadascuna. Una ‘p’ indica una pastanaga, una ‘X’ indica un obstacle, i un punt indica una posició lliure. Cada cas acaba amb la posició (fila i columna) inicial del cavall. La casella més a l’esquerra de la primera fila és la (1, 1). La posició inicial sempre està lliure.\nPer a cada cas, si el cavall pot arribar a alguna pastanaga, escriviu el mínim nombre de passos. Altrament, escriviu “no”.


És dificil ressenyar sobre la teva novel.la preferida. Bàsicament per la manca d'objectivitat alhora de parlar d'ella...però per altra banda una opinió sempre és subjectiva. Doncs bé, per un servidor, El Senyor dels Anells és la millor novel·la que hagi llegit mai.\nNo parlaré del seu argument, de sobres conegut per tots, simplement faré menció del que ha significat per mi aquesta novel.la. Deixant de banda que em va obrir les ulls a la Fantasia èpica, o sigui, a un tipus de literatura que fins llavors no sabia ni tan sols que existia (excepte per El Hòbbit) puc dir que va influenciar en la meva manera de veure les coses i potser també en la meva personalitat.\nNo crec que aquestes paraules siguin exagerades doncs durant anys he introduït a molts a la lectura de El Senyor dels Anells i he passat llargues hores parlant de la novel.la i del que representa. Llargues hores que he gaudit com mai recordant les aventures dels personatges de l'obra, que poc a poc he anat fent meus. Des dels 14 anys he portat aquests personatges i l'obra en sí molt endins.\nLa novel.la em va fer sommiar en una Terra Mitjana plagada d'éssers estranys, em va fer delir amb els seus personatges i em va fer emocionar al final de l'obra; en definitiva crec que la seva lectura em va seduir de tal manera que el meu nivell d'exigència va pujar moltíssim en vers a qualsevol novel·la posterior, fos o no de caire fantàstic.\nLa veritat és que puc parlar hores i hores sobre El Senyor dels Anells però sempre m'ha costat moltíssim resumir-lo i no fer perdre la seva màgia, la seva essència. Només afegir que els comentaris estan estructurats en les tres parts que per motius editorials es divideix el llibre. El llibre sencer només l'he llegit 3 cops (en dos idiomes, Castellà i Català, tot i que he repassat fragments nombroses vegades). La única diferència important entre lels dos idiomes es que en català es conserven els accents amb que parlen els gondorians (en català parlen amb accent valencià) mentre que la taducció al castellà ha perdut aquesta faceta.\nEls comentaris que segueixen estan fets en diferents èpoques, des del primer cop que el vaig llegir (per allà mitjans els anys 80, la data d'acabament és inexacta) fins la darrera lectura. (per desgràcia, la segona lectura no ha quedat reflexada enlloc) Segurament no són comentaris fets amb massa cura i un pèl escassos però he preferit respectar la "lucidesa" del moment. Així doncs cal que entenguem que alguns dels comentaris estan fets per un nano de 14 anys (Sic...)\nAquí mostro les meves impresions:\n(1ª Lectura...Gener de 1987)\n"Primer volum de la novel.la fantàstica més famosa de tots els temps. Lluís Domenech aconsegueix una magnífica traducció que ens transmet els pensaments i les sensacions que el mestre Tolkien ens volia expressar.\nAmb una trama i originalitat única en aquells temps ens fa viure l'emoció, l'intriga, la fantasia, l'amor i les vivències d'un nou món.\nEn alguns trams el llibre es torna passiu, reflexiu, però en la majoria és soverbi.\n3ª Relectura (Català)... Octubre del 2001\n"Molt millor del que recordava. Acabat de llegir el 22/10/01 (14 anys després de la primera vegada) crec indubtablement més que mai en la obra mestra que representa "La Germandat de l'Anell". La precisió de l'argument, la sobèrvia descripció de la Terra Mitjana i la magnífica combinació d'intriga, acció i reflexió fan d'aquesta obra un llibre de capçalera. Nogensymenys, ha estat copiat fins a límits insospitables. Tot i que els capítols del Bosc Vell queden un pèl foscos, cal perdonar aquestes futilieses davant parts tan impresionants com "El Consell de n' Elrond" o "El Pont de Khazad Dûm".\n(1ª Lectura... Febrer/ Març de 1987)\n"Aquest segon volum, tot i ser inferior (si es que es pot ser inferior en alguna cosa) en qualitat respecte a l'anterior i al darrer, segueix sent una obra mestra.\nAquí, el gran cop de Tolkien consisteix en separar l'acció en dues parts diferents creant emoció a gran escala."\n3ª Relectura (Català) Octubre 2001.\n"Haig de confesar que se m'ha fet curt. El girs argumetals que planteja Tolkien en aquest segon volum són esplèndids. S'hi troba a faltar la descripció de l'atac dels Ents a Isengard però el llibre en conjunt és molt bo. A destacar els magnífics diàlegs (I monòlegs) den Gòl.lum i els capitols "La Gorja d'en Helm" i "L'Antre de l'Aranyerra", segurament dels millors de tot el llibre. La separació d'escenaris és correcta però potser resta una mica de fluidesa al text".\n(1ª Lectura... Març de 1987)\n"Tercera part d'una intriga meravellosa. Aquest volum aposta per l'acció i l'intriga i aconsegueix mostrar-nos una visió amplíssima de l'argument del llibre.\nEls sentiments tampoc hi manquen i els darrers capítols tenen un caire nostàlgic sobre un món que no tornarà mai més, un món que a canviat qui sap si per bé o per mal..."\n3ª Relectura (Català).\n(Octubre de 2001).\n"No em cansaré mai de dir que aquest volum és el millor dels tres. Per tot: Per l'aventura, per l'emoció, per les alegries i per les penes, però sobretot pel sentiment que s'hi aboca. El problema que té és que és massa curt. Faltarien 3 o 4 capitols que describissin millor les batalles dels Camps de Pelenor i del Morannon o fins hi tot les de Pelargir...Els capítols més deliciosos són però per en Frodo i en Sam, esplèndits!"


Hanting Express Shanghai Zhoujia Zui Road Branch Shanghai Xina - Ofertes d'hotels amb els MILLORS DESCOMPTES EN LÍNIA\nDescompte a Hanting Express Shanghai Zhoujia Zui Road Branch\nNo.480 Goayang Road, Hongkou District, Bund i Bund Nord, Shanghai, Xina, 200080 - Veure al mapa\nMés informació sobre Hanting Express Shanghai Zhoujia Zui Road Branch\nSituat a l'encantadora àrea de The Bund and North Bund, Hanting Express Shanghai Zhoujia Zui Road Branch gaudeix d'una posició excepcional a la els paisatges, els restaurants, compres de Shanghai. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nAprofiti's de la riquesa de serveis i avantatges d'aquest hotel de Shanghai. Per a la comoditat i comfort dels seus clients, l'hotel ofereix Wi-Fi gratuït en totes les habitacions, Zones públiques amb Wi-Fi.\nTotes les instal.lacions per als clients, ofereixen comoditats destinades a assegurar tot el comfort possible. A més, l'oci que l'hotel ofereix assegurarà que tengui molt a fer durant el dia. Si buscau un allotjament còmode i adequat a Shanghai, faci de Hanting Express Shanghai Zhoujia Zui Road Branch la vostra llar.\nEstació de metro Linping Road\nShanghai Disneyland - 19,44 km\nBund (Wai Tan) - 2,24 km\nJardí Yu Yuan - 3,29 km\nCentre Financer Internacional de Shanghai - 2,2 km\nXintiandi - 4,58 km\nMuseu de Shanghai - 3,83 km\nPlaça del Poble - 3,52 km\nMonestir Budista Miao Xiahai - 240 m\nSinagoga Ohel Moishe - 400 m\nGaleria Aura - 810 m\nMuseu dels Refugiats Jueus de Xangai - 880 m


Comas Soler // Foto: Ajuntament de Mataró\nGràcies al programa municipal ‘Fet a Mataró’ que dona suport a projectes locals, el Centre de Creació d’Arts Escèniques de Can Gassol ha acollit novament una proposta de Sala Cabanyes. Una bona notícia que ho és per partida doble. Per al programa, perquè pot exhibir un producte que és ben bé de quilòmetre zero, i per a la secció teatral del Centre Catòlic, perquè a la nau de Prat de la Riba pot dur-hi a terme treballs que per concepte o per espai costarien d’encabir als seus locals de la Riera. Així, durant els dos primers caps de setmana de novembre s’han fet sis funcions de ‘Litus’, de Marta Buchaca, amb direcció de Pere Vàzquez.\nNo és la primera vegada que ‘Litus’ es fa a Can Gassol. El febrer de 2013 ja s’hi va veure una producció dirigida per l’autora que s’havia estrenat l’estiu anterior a la Sala Flyhard. Després d’estar també al Teatre Lliure s’havia convertit en la revelació d’aquell final de temporada a Barcelona. En el repartiment hi figurava Sara Espígul, actriu mataronina iniciada precisament a la Sala Cabanyes.\nSense banalitat ni transcendència\nA ‘Litus’ Marta Buchaca compon amb traça una peça que ha estat qualificada de tragicomèdia. Amb una trama ben construïda i dosificada, atrapa l’espectador fent-lo entrar en un relat d’emotivitat i sentiments en què les rialles, que n’hi ha, no són concessions a la banalitat. Tampoc té pretensions de transcendència. Ens explica la trobada d’una colla d’amics, tres mesos després del suïcidi d’un company. Amb l’evocació del desaparegut, van sorgint reaccions contradictòries, qüestions ambivalents i retrets personals que tracen un apunt de retrat generacional.\nLa posada en escena que ha fet Pere Vàzquez compta d’entrada amb el mèrit de continuar marcant camí en una senda indispensable per al repertori de la Sala Cabanyes: representar bons textos d’autoria contemporània. Amb la seva destresa habitual, treu partit de la vàlua que té el material escènic escrit per Marta Buchaca i dona aire als cinc intèrprets –algun dels quals força novell– perquè la història respiri autenticitat. En això s’entreveu un exercici minuciós de direcció que té també la virtut d’implicar un encert col·lectiu no pas petit, en una obra cent per cent coral. I és que Martí Cano, Jordi Grané, Pol Martínez, Marta Penya i Roc Walsbord aconsegueixen estar capbussats a fons en la fragilitat dels seus personatges i en l’acció dramàtica, de principi a fi. Apuren gestos, mirades, rèpliques, silencis o frases a mig pronunciar en cada moment precís. Molt bona feina.


Utilitzem cookies pròpies i de tercers per oferir els nostres serveis i recollir dades estadístiques. Continuar navegant implica la seva acceptació. Més informació Si contínues navegant estàs acceptant-la.\nBenvinguts al BierGarten Experience\n¡¡ Si ets dels quals gaudeix en el Oktoberfest,\nno pots faltar a la\nGran Festa Popular de la Cervesa !!\nA l'Eix Macià, davant d'El Corte Inglés de Sabadell, es celebrarà del 27 d'abril al 6 de juny, la primera edició del "BierGarten Experience Sabadell", organitzat per l'equip de Oktoberfest Barcelona i amb el suport de l' Ajuntament de Sabadell (Veure horaris)\nSeguint el deixant de la tradició alemanya, gaudirem aquesta festa popular, degustant Cerveses portades de tot el món, des d'Alemanya fins a Mèxic, des d'Irlanda fins a Bélgica, maridadas amb la millor Gastronomia dels països d'origen, amb Música en Directe, DJs, Activitats per a totes les edats , bon ambient i, sobretot, ... exquisides Cerveses. Què més es pot demanar ?\nS'habilitarà un recinte de més de 3.000 m2 , amb una gran carpa principal , es disposarà de taules i bancs, i podreu gaudir de la gastronomia i de les millors cerveses en bona companyia.\nAssegura't Accés a la Carpa ( Aforament Limitat )\nRESERVA TAULA !!\nDel 27 Abril al 6 Maig\n... treballar al BierGarten Experience ?\n... participar en la festa ?\nEt presentem la llista de les Cerveses Presencials en el BierGarten Experience, que podràs degustar en bona companyia...\nAssegura't l'accés al BierGarten Experience reservant taula de forma totalment Gratuïta des del nostre gestor de reserves ...\nHem preparat una sèrie d'Activitats Populars, Culturals i Familiars perquè gaudiu en el BierGarten Experience ...


El Madrid sortirà líder de Sevilla\n22 abril 2021 14:06\nEl conjunt de Schuster avantatja de quatre el Barça, segon classificat\nEl Reial Madrid intentarà augmentar avui el seu avantatge al capdavant de la classificació en la seva visita al Sánchez Pizjuán, on el Sevilla afrontarà un nou compromís de l'era Jiménez un dia abans que el Barcelona rebi el Betis i que l'Atlètic de Madrid i el Vila-real s'enfrontin pel tercer lloc. Sevilla i Reial Madrid protagonitzaran el duel més destacat de la jornada, marcat pel retorn del jugador de Mali Kanoute. Schuster i el seu equip afrontaran el matx amb quatre punts d'avantatge sobre el segon i el tercer classificat, Barcelona i Vila-real. Així, en cas de travelada, el conjunt blanc continuaria com a líder. El Barcelona juga amb el Betis a les 19.00 hores al Camp Nou, un escenari on per ara no ha perdut cap punt. El Betis, molt irregular, encara no sap què és guanyar fora del Manuel Ruiz de Lopera.\nEl Vicente Calderón acollirà un altre duel estel·lar entre el quart i el tercer classificat. Atlètic de Madrid i Vila-real han de deixar una altra prova de la solidesa mostrada fins ara per ambdós conjunts. L'equip de Javier Aguirre, que encara no ha perdut a casa, espera l'onze de Pellegrini amb el dubte d'Agüero i la baixa per lesió de Forlán, que no podrà enfrontar-se al seu exequip. L'Espanyol, cinquè classificat, tractarà d'oblidar la seva inesperada travelada amb el Múrcia amb la seva visita al Sardinero, on el Racing només ha cedit quatre punts (un empat amb el Barcelona i una derrota amb el Vila-real).\nOsasuna-Getafe i Saragossa-Valladolid seran una nova oportunitat perquè els equips de Michael Laudrup i Víctor Fernández confirmin la seva recuperació, després de vèncer en els seus darrers compromisos davant Athletic i Almeria, respectivament. El Getafe, que necessita sortir dels llocs de descens, arribarà a Pamplona obligat a acabar amb la condició d'invicte dels de Zigandaa casa i el Valladolid, encoratjat pel seu empat davant el Barcelona, tindrà la mateixa obligació contra els aragonesos, que no podran disposar del central madrileny Paco Pavón.\nD'altra banda, el Múrcia, que sumà un valuós punt davant l'Espanyol, rebrà el Deportivo de la Corunya, que aconseguí un important empat amb el Mallorca. Així mateix, el Llevant intentarà estrenar el seu caseller de triomfs davant l'Almeria. Finalment, l'Athletic de Bilbao i el Recreativo de Huelva tancaran la jornada disputant un duel molt igualat.


Endesa renova la xarxa de baixa tensió en zones boscoses de l'Alt Camp, Baix Penedès i Conca de Barbera | Diari de Tarragona\nEndesa renova la xarxa de baixa tensió en zones boscoses de l'Alt Camp, Baix Penedès i Conca de Barbera\nAquesta actuació, que ha comportat una inversió de 100.000 euros\n9 de Enero de 2018 - 12:49 hs\nEndesa ha finalitzat les tasques de renovació de part de la xarxa elèctrica de baixa tensió.\nEndesa ha finalitzat les tasques de renovació de part de la xarxa elèctrica de baixa tensió de les comarques de l’Alt Camp, l’Alt i el Baix Penedès i la Conca de Barberà.\nEn total s’han substituït més de 30 quilòmetres de cablejat convencional per un de nova tecnologia amb l’objectiu d’augmentar la seguretat i la qualitat del servei.\nAquesta actuació ha comportat una inversió del voltant de 100.000 euros per part de la Companyia i forma part d’un pla d’Endesa per a la millora tecnològica de línies de baixa tensió que creuen zones boscoses.\nEls treballs han consistit a canviar la tipologia del cable, passant d’un tipus de cable convencional a un de trenat, fet que representa una reducció important de les mides i de l’amplitud física de la línia, i per tant, redueix l’impacte visual de la infraestructura.\nAlhora, la fa més resistent als fenòmens meteorològics adversos, ja que les tres fases es mantenen unides, però aïllades, evitant contactes no desitjats per culpa del vent o d’altres agressions externes.


LocalBitcoins publica un informe dinvestigació sobre problemes de Wallet del lloc | CAT.DemocraziakmZero.org\nLocalBitcoins publica un informe dinvestigació sobre problemes de Wallet del lloc\nDesprés de la declaració d'ahir de LocalBitcoins pel que fa a problemes amb el seu servei de cartera, la pàgina web ha publicat el seu informe d'investigació de seguiment.\nL'informe es va centrar en part en les afirmacions que l'autenticació de dos factors del lloc no va poder impedir una violació cartera. LocalBitcoinsalso es va dirigir a la causa dels retards d'abstinència que van tenir lloc com a usuaris van tractar de moure els seus bitcoins lluny del lloc després de la publicació de les preocupacions dels usuaris a Reddit.\nL'equip LocalBitcoins va escriure en la introducció de l'informe:\n"LocalBitcoins equip no va trobar cap evidència de la seguretat del lloc compromès."\nInforme guia a través de les reclamacions de hackers\nLocalBitcoins presentar una línia de temps d'activitat don4of4 usuari (que inicialment publicat en reddit), incloent dissetè d'abril, quan la intrusió cartera va tenir lloc.\nL'equip del lloc identificat que a diferència dels inicis de sessió previs per part de l'usuari, algú accedeix al lloc a través d'un navegador Tor i tenia accés a l'autenticació de dos factors clau generador de don4of4.\nLocalBitcoins va conjecturar que qui accedeix el compte de l'usuari ha obtingut accés al dispositiu mòbil, que don4of4 li va dir a l'equip s'utilitza per emmagatzemar els codis de dos factors.\nL'informe de lectura:\n"En aquest cas, si l'usuari utilitza aquest dispositiu Android en particular per accedir LocalBitcoins i el dispositiu es veu compromesa, l'atacant va tenir accés a la contrasenya d'usuari, codis d'usuari d'identificació de sessió i de dos factors. D'altra banda, es va informar sobre la reddit que les credencials de aquest usuari particular, s'han trobat en les llistes del compte d'usuari en perill coneguda que s'estén a internet ".\nLocalBitcoins va afegir que no ofereix actualment la fixació de sessió com a mesura de seguretat. No obstant això, l'equip de desenvolupament es veurà en la matèria com un possible futur que ofereix als usuaris.\nLocalBitcoins problemes adreces d'abstinència\nCom es va dir anteriorment, les preocupacions pel que fa a la integritat del lloc van resultar en un augment del tràfic de retirada. Retards d'abstinència van portar a una major ansietat entre els usuaris del lloc.\nLocalBitcoins va dir en el seu informe:\n"Quan els LocalBitcoins cartera calenta s'està buidant causa de l'alt volum de jubilacions, els recessos van començar a retardar. LocalBitcoins no trien per recarregar el moneder calenta fins que s'investiga l'incident."\nEl lloc ha afegit que la majoria dels seus bitcoins són en emmagatzematge en fred.\nMoneder qüestions de malware detallen\nInicial dissetena d'abril de LocalBitcoin d'statementsuggested que una intrusió de malware havia donat lloc a la pèrdua de les credencials de cartera d'alguns usuaris.\nL'informe d'investigació elaborat en aquest punt, dient:\n"En tots aquests casos, el compte d'usuari no tenia autenticació de dos factors i tenia un inici de sessió provinents d'una adreça IP no està associada amb el patró de comportament abans dels usuaris. Creiem que va ser un incident, ja sigui amb contrasenyes reutilitzades o malware infecció en l'ús equip ".\nL'informe també recomana que tots els usuaris adopten l'autenticació de dos factors per a la seva consideració, dient que el lloc no és capaç de distingir la diferència entre un inici de sessió d'usuari i un altre d'una font no autoritzada.\nPaisatge dur per als propietaris de la cartera\nEl malware que ataca carteres Bitcoin han augmentat en nombre significativament en l'últim any, la qual cosa planteja problemes per als usuaris que no mantenen les seves bitcoins en emmagatzematge en fred.\nUn informe recent de l'empresa de seguretat cibernètica Kapersky laboratoris mostrar una forta increasein bitcoin intrusions i cartera intents d'intrusió al 2013, en comparació amb els nivells de 2012.\nUn altre estudi realitzat per l'empresa de seguretat digital Dell SecureWorks va trobar que prop de 150 ceps de malwarewere que circula actualment l'Internet a partir de febrer de 2014.\nPer què les auditories dintercanvi de Bitcoin no van tan lluny\nBitcoin Options Firm LedgerX Clau de les creus Llançament de lobstacle\nBitGo per utilitzar el servei didentificació civil per a la prova Gold Gold de Royal Mint\nCoinDesks Most Influence a Blockchain 2017: Charlie Lee\nBitcoin en els negocis: el millor amic del comprador\nServei de cartera integra els pagaments de Bitcoin amb xarxes socials


Inaugurades dues noves rutes saludables a la ciutat\nEl divendres 28 de setembre, els serveis de Turisme, Salut i Esports de l'Ajuntament de Sant Feliu van participar en la caminada popular organitzada conjuntament amb els ajuntaments d'Esplugues, Sant Joan Despí i Sant Just Desvern per presentar dues noves rutes saludables a peu pel nucli urbà. La sortida es va fer des de la plaça de la Vila amb arribada al Parc de Torreblanca.\nLes noves rutes estan totalment senyalitzades i passen per espais emblemàtics i parcs de la ciutat per donar un atractiu afegit al passeig. Amb aquestes, Sant Feliu ja compta amb tres rutes per promoure els hàbits saludables i afavorir una vida activa.\nLa inauguració de les rutes va tenir lloc en el marc de la Setmana del Cor, que Sant Feliu commemora amb diverses activitats entre el 28 de setembre i el 4 d'octubre. La Setmana proposa també altres activitats com tallers i un cicle de xerrades per conscienciar la ciutadania de la importància de prevenir les malalties cardiovasculars.


La lògica impera a l’Argentina: el River-Boca, ajornat\nEl Monumental haurà d'esperar a aquest diumenge per viure la tornada de la final de la Copa Libertadores.\nEncara que ha insistit en la celebració del partit tot i els incidents previs, la CONMEBOL ha cedit a les peticions dels clubs i ha programat la tornada de la final de la Libertadores per a aquest diumenge (21.00, hora catalana)\nEl Monumental haurà d’esperar a aquest diumenge per viure la tornada de la final de la Copa Libertadores. | EFE\nLa CONMEBOL cedeix a les peticions de Boca Juniors i River Plate i ajorna el partit de tornada de la final de la Copa Libertadores a aquest diumenge (21.00, hora catalana) després dels incidents previs a l’enfrontament. Els aficionats, que havien omplert la graderia d’El Monumental amb ganes de viure una gran festa futbolística, es veuen obligats a desallotjar-lo per culpa d’uns lamentables actes vandàlics.\nUn grup d’afeccionats del River que estaven a les rodalies del Monumental han llançat pedres i tota mena d’objectes contra l’autocar del Boca Juniors. Alguns jugadors xeneize han resultat ferits: Carlos Tévez, Fernando Gago, Julio Buffarini, Agustín Almendra, Nahitán Nández i Darío Benedetto han patit problemes respiratoris com a conseqüència del gas lacrimogen llançat, d’altres futbolistes estan sent atesos per talls provocats pels vidres trencats i Pablo Pérez, el capità, ha estat traslladat a un hospital per problemes a l’ull.\nEncara que tot semblava indicar que el partit es disputaria igualment més tard del previst, la raó i el sentit comú ha imperat i el partit s’ha acabat suspenent després de molts rumors i incerteses. Cal recordar que el matx d’anada, que va acabar amb empat a 2, tampoc es va disputar el dia previst. Aquell dia, però, les fortes pluges van ser les causants de l’ajornament.


Puigdemont descarta anar a Madrid si surt escollit el 26-M\n“Tot el que tenim estudiat fa pensar que això no és necessari”, assegura el candidat de JxCAT\nper Joan Antoni Guerrero Redactor Barcelona. 20 de maig de 2019 09:58\nEl candidat de JxCAT per les eleccions europees, Carles Puigdemont, ha descartat aquest dilluns anar a Espanya per recollir l’acta i jurar la Constitució espanyola en cas que surti escollit europarlamentari el 26-M. En una entrevista a Ser Catalunya, Puigdemont ha dit que amb el seu equip jurídic té contemplats tots els escenaris: “Tot el que tenim estudiat fa pensar que això [anar a Madrid] no és necessari”.\nPuigdemont ha afirmat que algú hauria de formular “una pregunta clara” al president del govern espanyol, Pedro Sánchez, sobre aquest afer: “Respectaran la immunitat d’un membre electre del Parlament Europeu perquè pugui fer les feines que li pertoquen i aixecaran, com diu la llei, les ordes de detenció i esperaran a demanar el suplicatori al Parlament Europeu?”\nEl president a l’exili ha admès que “hi ha dubtes jurídics” sobre el plantejament que té sobre aquest assumpte i ha dit que no té “cap problema a abordar aquests dubtes”, tal i com es va fer quan es va donar el cas a Bèlgica i a Alemanya. Llavors, ha afegit Puigdemont, “també sabíem les certeses jurídiques que ens avalen en la posició que tenim”, però en tot cas, “tots els dubtes no es resoldran en un tribunal de part, sinó al Tribunal de Justícia de la Unió Europea”.\nPuigdemont ha qüestionat l’informe del Parlament Europeu que es va filtrar a la premsa al voltant de la seva immunitat\nPuigdemont ha qüestionat l’informe del Parlament Europeu que es va filtrar a la premsa al voltant de la seva immunitat en cas que surti escollit el 26-M: “Fa temps que es va publicar un informe apòcrif, sense firma ni logotip, esgrimit com a informe oficial dels serveis jurídics de l’Eurocambra, l’hem demanat i no ens l’ha donat ningú i per tant qüestionem la seva validesa”. El candidat de JxCAT s’ha mostrat confiat amb la seva projecció del que pot passar a partir de diumenge: “No és només el que opinem nosaltres o els nostres advocats, és que hi ha totes les evidències acumulades de funcionament del Parlament Europeu que avalen la nostra posició”.\nPuigdemont ha recordat que al llarg d’aquest darrer any i mig, JxCAT han estat “destinataris de molts auguris”, en referència a les extradicions a Bèlgica i Alemanya i a l’intent de bloqueig de la candidatura per part de la Junta Electoral Central (JEC), i “en tots tres fronts hem fet el mereix i hem guanyat”. Així doncs, ha afegit, “hem guanyat la credibilitat de quin és el recorregut per fer valer la decisió dels ciutadans”.\nSe sent emparat pel "marc europeu"\nPreguntat sobre si amb la seva posició busca “tibar les costures” del marc legal espanyol, Puigdemont ho ha negat: “Hem de recórrer a tots els confins del marc legal i també és la UE”. De fet, Puigdemont ha dit que si aquest dilluns podia respondre a una entrevista des d’uns estudis de ràdio a Brussel·les és perquè no està “fora d’un marc jurídic” sinó “emparat pel marc europeu” que li ho permet. Així doncs, nega que estigui “tibant” les costures legals sinó que està “fent-les servir, assistit per uns drets fonamentals que la UE” li protegeix, que li permet “circular per tots els països, cosa que són drets i garanties no assegurats en el cas de l’Estat espanyol”.\nPuigdemont ha insistit que el seu objectiu és “usar el marc de llibertats de la UE, molt imperfecte en moltes coses, però per damunt de tot és un marc de garanties que preval”. La seva situació, ha continuat, “és un cas pràctic d’èxit de la UE” i “no perquè hagi eludit l’acció de la justícia” perquè “hi ha hagut uns jutges alemanys que van decidir que jo no estigués a la presó”.\nEl candidat de JxCAT també s’ha referit a la seva condició de diputat suspès al Parlament de Catalunya. “Des de juliol estic suspès i he estat treballant per buscar camins per la meva investidura per qualsevol mitjà que sigui hàbil”. Puigdemont ha recordat que “el 30 de gener estava preparat” per la investidura, però ara es troba “bloquejat no per cap sentència, sinó perquè un jutge va decidir —emparant-se amb un marc legal dubtós— que jo no podia seguir exercint de diputat”. En aquest sentit, ha agregat, “si el camí per seguir la meva feina ha de ser en un altre parlament en el qual no hagi d’anar escortat per policies, crec que això l’he de fer”.


La dansa aèria i vertical de Delrevés clausurarà Nits d’estiu | Cultura | EL PAÍS Catalunya\nLa dansa aèria i vertical de Delrevés clausurarà Nits d’estiu\nEl festival de CaixaForum posarà fi el 26 d’agost a la seva programació més virtual\n'Finale', l'espectacle de dansa aèria de Delrevés. Frank Diaz\nBarcelona 19 AGO 2020 - 12:50\tCEST\nLa companyia de dansa Delrevés clausurarà el dia 26 les Nits d’estiu que s'organitzen tots els dimecres de juliol i agost a CaixaForum Barcelona amb un espectacle de dansa vertical a la façana del centre. El muntatge, Finale, un espectacle d'uns 20 minuts de durada, s'ha dut a terme a la façana del centre i ha estat gravat per emetre'l de manera virtual, com la resta d'espectacles programats.\nEl teatre de proximitat aguanta la crisi\nEl Temporada Alta planta cara al coronavirus\nAmb aquest projecte, Delrevés vol “descontextualizar peces de dansa tan famoses com El llac dels cignes o El Trencanous, utilitzant no un escenari horitzontal tradicional, sinó un espai escènic vertical i amb l'arquitectura com a protagonista”, tractant una paret com si fos el terra, van explicar dimarts els organitzadors del cicle en un comunicat.\nEls artistes “semblen atrets cap a la paret en una relació inversament proporcional a la longitud de la corda”, de manera que “com més metres té la corda, menys pes té el ballarí en direcció a la paret”, i això crea efectes de gran bellesa visual.\nLa companyia aconsegueix amb el seu espectacle “crear un llenguatge propi i innovador, que fusiona diverses disciplines, com la dansa clàssica i contemporània, les arts i el llenguatge digital audiovisual i, especialment, la dansa vertical”.\nDelrevés va ser fundada a Barcelona el 2007 per Saioa Fernández i Eduardo Torres i en aquests anys ha consolidat la seva carrera internacional, amb gires a tot el món.\nA causa de la pandèmia de coronavirus, les Nits d’estiu de CaixaForum aquest any s'han “reinventat” i s'han transformat en continguts audiovisuals, que s'han pogut seguir tots els dimecres en format digital a partir de les vuit del vespre. La majoria han estat gravats i d'altres s'han emès en directe, com la peça 360 grams, d'Ada Vilaró, o l'espectacle Sa mateixa, de Lali Ayguadé. Tots els espectacles, incloent-hi el de Delrevés, estaran disponibles a l'Àgora Digital de CaixaForum.